
	1.
	Noteikumu projekts
12.12. rīkot orientēšanās sacensības putnu ligzdošanas sezonas laikā no 15. marta līdz 31. jūlijam;
	Iebildums
LPS lūdz svītrot 12.12. punktu.
Smiltenes novada pašvaldība norāda, ka:
1) Orientēšanas klubs AZIMUTS un citi orientēšanās sacensību organizatori dabas lieguma teritorijā godprātīgi (vadās pēc DAP un LOF darba grupas izstrādātām vadlīnijām sacensību ietekmes mazināšanai uz vidi) rīko savus pasākumus jau no 1991.gada, vienmēr tos saskaņojot ar Dabas aizsardzības pārvaldi, kura nevienu reizi nav cēlusi jebkādus iebildumus, nav konstatējusi un darījusi zināmus faktus, kas apliecinātu pasākuma būtiski negatīvo ietekmi uz dabas liegumu “Mežole”;
2) aizsardzības/izmantošanas plāna izstrādātāji nav veikuši pētījumus, kas apliecinātu orientēšanās pasākumu ietekmi uz putnu ligzdošanas rezultatīviem rādītājiem, līdz ar to ietekme nav pierādīta, tādēļ šīs aizliegums uzskatāms par nesamērīgu;
3) orientēšanās biedrības dabas liegumu teritoriju pilnībā ir kartografējušas, ieguldot procesā ievērojamu finansējumu, tajā skaitā arī publiskus līdzekļus, bet pie plānotā regulējuma apvidus izmantošana kļūtu būtiski ierobežota, jo tieši pavasaris ir aktīvākais orientēšanās pasākumu laiks.

